Häör

Häör (officiële naam: Horn) is e dörp in  Nederlands Limburg inne gemeente Leudaal. De naom kump oet 't Germaans (alternatief spellinge: Hurnen, Hornin of Horne) en betiekent heuvel in moerassig landj.

Waope

Op 23 oktober 1896 woort de gemeinte Häör door de Hoeg Raod vaan Adel bevèsteg in 't gebruuk vaan 't volgend waope:

In goud (geel) drei posheures vaan keel (roed), mèt zèlvere (wit) beslaag.

Op 11 juni 1964 woort 'n kroen dropgezat; bij die gelegeheid veurde me direk get correcties door:

In goud drei jachheures vaan keel, beslage, geopend en gemund vaan zèlver, gezat 2 en 1. 't Sjèld gedèk mèt 'n gouwe kroen vaan drei blaajer en twie perele.

't Waope is direk gebaseerd op 't aajd femiliewaope vaan de Van Hoornes, wat ouch 't waope vaan 't graofsjap Häör waor. 't Is e sprekend waope (de naom vaan de plaots weurt oetgebeeld), wat oersprunkelek koojheures had en later jachheures. De versie mèt posheures berös dus op 'n vergissing; vaandao tot dat later is gecorrigeerd. Kroene op gemeintewaopes woorte in de loup vaan d'n twintegsten iew normaal; deen trend heet me dus ouch in Häör gevolg.

Umtot 't graofsjap Häör vreuger e groet deil vaan Midde-Limbörg besloog, zien de drei heures in versjèllende Limbörgse gemeintewaopes trök te vinde. Ouch kin me ze zien in waopes vaan plaotse wied daoboete, boe 't geslach Van Hoorne vreuger bezittinge had.Heraldrywiki - Horn (Limburg) Wie Häör in 1991 mèt Hale fuseerde, naom de nui gemeinte Hale dit waope gooddeils oonveraanderd euver;Heraldrywiki - Haelen ouch de gemeinte Leudaal, boe Häör allewijl in ligk, weurt door de drei Häörse jachheures gedomineerd.Heraldrywiki - Leudal

Historie
Häör is geboedj rondom 't Kastieël Häör, waat al in de elfde of twaolfde iew 'n belangrieke burcht waar aan de Maas, en waat laoter 't centrum van 't Graafsjap Häör zoj waere, tot 1568, toen de toenmaolige Graaf van Horne, Filips II van Montmorency, oppe Grote Marktj in Brussel wèr onthoefdj, waat 't begin zoj blieke te zien vaan de Nederlandse Opstandj taege Spaanje. 't Graafsjap èges bekoom evvel saer die terechstèlling de besjerming van 't preensbisdom Luuk en waoërt pas 'n deel van 't Koninkriek Nederland in 1839. 

Tot 1991 waar Häör 'n zelfstenjige gemeinte, daonao hoort 't tot 2007 bie Hale.

Historische inwoeënertalle
 Jaor  Aantal  Greuj (gans Limburg) 1830  688Volkstèlling 1830  -- 1840  793Volkstèlling 1840 - Limbörg  +15,3% (+5,6%) 1849  903Volkstèlling 1849 - Hertogdóm Limbörg: gemeintesgewijs indeiling vaan de provincie  +13,9% (+4,3) 1859  934Volkstèlling 1859 - Plaotseleke indeiling  +3,4% (+4,4%) 1869  947Volkstèlling 1869 - Feiteleke of getèlde bevolking in eder gemeinte vaan 't riek  +1,4% (+4,5%) 1879  1.093Volkstèlling 1879 - Limbörg: plaotseleke indeiling  +15,4% (+7.0%) 1889  1.243Volkstèlling 1889 - Limbörg  +13,7% (+6,8%) 1899  1.253Volkstèlling 1899 - Limbörg  +0,8% (+10,2%) Jaor  Aantal  Greuj (gans Limburg) 1909  1.258Volkstèlling 1909 - Plaotseleke indeiling  +0,4% (+17,8%) 1920  1.350Volkstèlling 1920 - Plaotseleke indeiling  +7,3% (+32,6%) 1930  1.672Volkstèlling 1930 - Plaotseleke indeiling  +23,9% (+32,6%) 1947  2.296Volkstèlling 1947 - Plaotseleke indeiling  +37,3% (+24,2%) 1956  2.802Woeningtèlling 1956 - Veurnaomste gegeves per gemeinte  +22,0% (+27,3%) 1960  2.758Volkstèlling 1960 - Bevolking vaan gemeintes en oonderdeile vaan gemeintes  -1,6% (+7,4%) 1971  3.770Volkstèlling 1971 - Plaotseleke indeiling  +36,7% (+13,9%)

Opmerking
 't Aantal van 1971 is op e gans vieftal aafgeróndj. Gelèt op 't klein aantal inwoeëners van Häör zouw 't daorum neet gans percies kènne kloppe.

Rillatief oontwikkeling vaan 1830 tot 1971
(v1830=100)

Greun: Gemèndje Häör
Blauw: Provincie Limburg

Rifferenties

Haor
Haor